armvectores/hy_wikipedia_2023 huggingface dataset:
Սերգեյ Եսենին (ֆիլմ)

«Սերգեյ Եսենին» (ռուս.՝ «Сергей Есенин»), 1965 թվականի խորհրդային սև-սպիտակ վավերագրական կենսագրական ֆիլմ ռուս մեծ բանաստեղծ Սերգեյ Եսենինի մասին։


== Սյուժե ==
Ռուսաստանի ձմեռային, գարնանային, աշնանային տեսարաններ։ Գյուղ Կոնստանտինովո, Մոսկվա, Բաքու։ Սև ծովի և Կովկասյան լեռների պատկերները։ Սերգեյ Եսենինի նրա ընտանիքի անդամների, սիրելիների, ընկերների տարբեր տարիների լուսանկարները։ Այսեդորա Դունկանի լուսանկարները։ Եսենինի գրքերը, թերթերի հոդվածները, ցույց են տալիս բանաստեղծի կենսագրության էջերը։ Փարիզի, Բեռլինի, Նյու Յորքի տեսարանները։ 1910-1923 թթ. կինոքրոնիկոն։ Կադրից դուրս հնչում են Եսենինի բանաստեղծությունների երգերը։


== Նկարահանող խումբ ==
Սցենարի հեղինակներն են՝ Յուրի Պրոկուշև, Պավել Ռուսանով
Ռեժիսորներ՝ Պավել Ռուսանով, Բորիս Կարպով
Օպերատորներ՝ Պավել Ռուսանով, Նիկոլայ Շմակով
Կոմպոզիտոր՝ Ալեքսանդր Խոլմինով
Տեքստը կարդում է՝ Ալեքսեյ Կոսնովսկի


== Պարգևներ և մրցանակներ ==
1966 թվական՝ II Համամիութենական կինոփառատոն Կիևում։ 2-րդ մրցանակ վավերագրական ֆիլմերի շարքում
1971 թվական  ՌՍՖՍՀ Վասիլև եղբայրների անվան պետական մրցանակ  «Անմահ պատանեկություն» ֆիլի համար (1958 թ.), «Սերգեյ Եսենին» (1965),  «Խոսք մի ռուս մոր մասին» (1966), «Երկրի վրա մի գյուղ կա Կրասուխա անունով» (1968)։


== Ծանոթագրություններ ==


== Արտաքին հղումներ ==
Кошечкин С.П. Весенней гулкой ранью...: Этюды-раздумья о Сергее Есенине. М., Дет. лит., 1984 [1]
Մենե (Կանտալի գավառ)

Մենե (ֆր.՝ Menet), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 506 մարդ, բնակչության խտությունը` 16.95 մարդ/կմ²։ Բնակավայրը զբաղեցնում է 29.86 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ, Կլերմոն Ֆերան քաղաքից` 70 կմ հարավ-արևմուտք, Օրիյակ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 304 աշխատունակ (15-64 տարեկան) բնակիչ, որոնցից ակտիվ էին 212-ը, իսկ ոչ ակտիվները` 92։ Ակտիվության ցուցանիշը կազմում է 69,7 %։ 212 աշխատունակ մարդկանցից աշխատել է 196 անձ (115 տղամարդ և 81 կին)։ Գործազուրկ են եղել 16 անձ (5 տղամարդ և 11 կին)։ 92 անաշխատունակներից 10-ը եղել են աշակերտներ կամ ուսանողներ, 45-ը` թոշակառուներ, իսկ 37-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արթուր Մինասյան (ֆուտբոլիստ)

Արթուր Սերգեյի Մինասյան (օգոստոսի 9, 1978(1978-08-09), Երևան, Հայկական ԽՍՀ, ԽՍՀՄ), հայ ֆուտբոլիստ, կիսապաշտպան։


== Ակումբային կարիերա ==
Արթուր Մինասյանը մասնակցել է 1997 թվականի Հայաստանի սուպերգավաթի խաղարկության եզրափակչին։
2009 թվականի սկզբին Մինասյանը պայմանագիր է կնքել «Կիլիկիայի» հետ 2,5 տարով։ Սակայն 2010 թվականի առաջնության ավարտից հետո երկու կողմերը փոխադարձ համաձայնությամբ խզել են պայմանագիրը։


== Կարիերան հավաքականում ==
Հայաստանի ազգային հավաքականում Մինասյանը հանդես է եկել 1999-2001 թվականներին։ Նորամուտային խաղը կայացել է 1999 թվականի հոկտեմբերի 9-ին Անդորրայի մայրաքաղաքում ընդդեմ այդ երկրի հավաքականի։ Մինասյանը խաղադաշտ է դուրս եկել հանդիպման 78-րդ րոպեին՝ փոխարինելով Արմեն Շահգելդյանին։ Խաղն ավարտվել է 3:0 հաշվով։ Հավաքականում իր միակ գոլը Մինասյանը խփել է Ուզբեկստանի դեմ խաղում, որն ավարտվել է 2։0 հաշվով։


== Ձեռքբերումներ ==
«Երևան»Հայաստանի առաջնության բրոնզե մեդալակիր (2) – 1995/96, 1998«Լոզաննա»Շվեյցարիայի գավաթակիր – 1998/99
Շվեյցարիայի գավաթի խաղարկության եզրափակչի մասնակից – 1999/00«Արարատ» (Երևան)Հայաստանի առաջնության արծաթե մեդալակիր (2) – 1996/97, 2008
Հայաստանի գավաթակիր (2) – 1996/97, 2008«Բանանց»Հայաստանի առաջնության բրոնզե մեդալակիր – 2002
Հայաստանի գավաթի խաղարկության եզրափակչի մասնակից – 2004«Փյունիկ»Հայաստանի չեմպիոն – 2003


== Ծանոթագրություններ ==


== Արտաքին հղումներ ==
Ֆուտբոլիստի էջը ՀՖՖ պաշտոնական կայքում (ռուս.)
Ֆուտբոլիստի էջը armfootball.tripod.com կայքում (անգլ.)
Ֆուտբոլիստի էջը footballdatabase.eu կայքում (անգլ.)
Ֆուտբոլիստի էջը FootballFacts.ru կայքում
Ֆուտբոլիստի էջը soccerway.com կայքում(անգլ.)
Սասովո (գյուղ, Տյաչևի շրջան)

Անվան այլ կիրառումների համար տե՛ս՝ ՍասովոՍասովո (ուկրաիներեն՝ Сасово), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Սասովո գյուղում բնակվում էր 426 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիազներ

Լիազներ (ՖՀ 4), ֆերմենտների դաս, որոնք կատալիզում են տարբեր քիմիական կապերի ճեղքման (էլիմինացման) ռեակցիաներ՝ առանց հիդրոլիզի և օքսիդացման եղանակների։ Հակադարձ ռեակցիան ևս հնարավոր է։ Օրինակ՝ այս ռեակցիան կատալիզող ֆերմենտը կլինի լիազ

ԱԵՖ → ցԱՄՖ + PPiԼիազները տարբերվում են մյուս ֆերմենտներից նրանով, որ ուղիղ ռեակցիայի համար պահանջում են մեկ, իսկ հակադարձ ռեակցիայի համար՝ երկու սուբստրատներ։


== Անվանակարգ ==
Ֆերմետնների համակարգային անվանումները կազմվում են հետևյալ կերպով՝ «սուբստրատ խումբ-լիազ»։ Եթե ռեակցիայի վերջանյութը իրենից հետաքրքրություն է առաջացնում, ապա օգտագործում են նաև սինթազ անվանումը (ֆոսֆոսուլֆոլակտատ սինթազ)։


== Դասակարգում ==
Ըստ ֆերմենտների միջազգային դասակարգման՝ լիազները պատկանում են չորրորդ դասին (ՖՀ 4)։ Այդ դասն իր հերթին ստորաբաժանվում է 7 ենթադասերի։

ՖՀ 4.1, ներառում է լիազներ, որոնք ճեղքում են ածխածին-ածխածին կապերը (դեկարբօքսիլազներ, ալդեհիդ լիազներ)
ՖՀ 4.2, ներառում է լիազներ, որոնք ճեղքում են ածխածին-թթվածին կապերը (դեհիդրատազներ)
ՖՀ 4.3, ներառում է լիազներ, որոնք ճեղքում են ածխածին-ազոտ կապերը
ՖՀ 4.4, ներառում է լիազներ, որոնք ճեղքում են ածխածին-ծծումբ կապերը
ՖՀ 4.5, ներառում է լիազներ, որոնք ճեղքում են ածխածին-հալոգեն կապերը
ՖՀ 4.6, ներառում է լիազներ, որոնք ճեղքում են ֆոսֆոր-թթվածին կապերը (ադենիլատ ցիկլազ, գուանիլատ ցիկլազ)
ՖՀ 4.99, ներառում է այլ լիազներ


== Արտաքին հղումներ ==
ՖՀ 4 դասակարգում
Ժողովածու (2044)

Ժողովածու (2044), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2044 թվի տակ։ Ձեռագիրը գրվել է 17-րդ դարում, Տէր Գրիգոր գրիչի կողմից։ Գրված է թղթի վրա, որը ունի 22,2x14,7 չափս։ Ձեռագիրը կազմված է 408 թերթից։ Գրված է երկսյուն, նոտրգրով։ Ունի տերունական, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարան գրչի՝ 192ա, 234բ, 288ա և այլուր, հետագայի՝ 407բ (1797 թ․), կնիք՝ 3բ (1748 թ․ Տէր Վահան), 407բ (1787 թ․ Գէորգ Տէրի-Վահանեան)։


== Բովանդակություն ==
Քարոզք (Գչ․ Տաթևացի, Մատթէոս վրդ․, անանուն)։
Տօնապատճառ։
Ծնունդք Նոյի։
Հարցմունք և պատասխանիք։
Յովհ․ Երզնկացւոյ Յաղագս երկնային շարժման։
Վարք Ոսկեբերանի։
Ան․ Հադրատեցւոյ Յաղագս Յովհ․ Մկրտչի։
Բարուտխօս։


== Ծանոթագրություններ ==
Նյուպորտ շրջան (Ռոդ Այլենդ)

Նյուպորտ շրջան (անգլ.՝ Newport County), ԱՄՆ Ռոդ Այլենդ նահանգի 5 վարչական միավորներից մեկը։ Ընդհանուր տարածությունը 264 կմ² է, բնակչությունը՝ 82.888 մարդ (2010 թ. տվյալներով)։ Շրջկենտրոնն է Նյուպորտ բնակավայրը։ Կազմավորվել է 1703 թ.։
(9386) Հիտոմի

(9386) Հիտոմի (անգլ.՝ Hitomi), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 5-ին Մասանորի Հիրասավայի և Շոհեյ Սուզուկիի կողմից Նյուկասայում։
Միջին հեռավորությունը Արեգակից կազմում է 3,184863 ա. մ., առավելագույնը մոտենում է 2,437 ա. մ. հեռավորության վրա և հեռանում 3,9327 ա. մ.։ Արեգակի շուրջ մեկ ամբողջական պտույտ է կատարում 2076,03 երկրային օրվա ընթացքում, իր ուղեծրով շարժվելով միջինում 0,173408 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9386) Հիտոմի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսեևկա (գյուղ, Նադեժդինսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ռուս.՝ Алексеевка), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Բնակչությունը 2005 թվականին գրանցված տվյալներով կազմում էր 420 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերաժնյա (գյուղ, Յամպոլի շրջան)

Անվան այլ կիրառումների համար տե՛ս՝ ԴերաժնյաԴերաժնյա (ուկրաիներեն՝ Деражня), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Դերաժնյա գյուղում բնակվում էր 44 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օսոչենկա (Չերյոխի վտակ)

Օսոչենկա (ռուս.՝ Осоченка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Չերյոխի գետի ձախ ափից 4,4 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Բալթիկ ավազանային շրջանին, գետի ջրատնտեսային տեղամասը՝ Նարվա, գետը ենթաավազան չունի, գետի գետային ավազանը 
Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ջրային օբյեկտի կոդը հանրային գրանցմամբ — 01030000412102000027182
Կոդը ըստ հիդրոլոգիական հետազոտության (ՌԴ) — 102002718
Ավազանի կոդը — 01.03.00.004
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Սանտա Ռոզա դու Պուրուս

Սանտա Ռոզա դու Պուրուս (պորտ.՝ Santa Rosa do Purus), համայնք Բրազիլիայում՝ Ակրի նահանգի կազմում։ Գտնվում է Վալի դու Ակրիի ագլոմերացիայի մարզում։ Մտնում է Սենա Մադուրեյրայի գավառի կազմի մեջ։ Բնակչությունը կազմում է 3948 մարդ՝ 2007 թվականի տվյալներով։ Գրավում է 5981,137կմ2 տարածք։ Բնակչության խտությունը՝ 0,7 մարդ/կմ²։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 15 321 066 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 4512,83 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,525 (տվյալները՝ ՄԱԿ-ի զարգացման ծրագրի)։
Նատյուրմորտ խնձորներով

«Նատյուրմորտ խնձորներով», ֆրանսիացի նկարիչ Պոլ Սեզանի նկարը, որ ընդգրկված է Էրմիտաժի հավաքածուում։
Նկարում պատկերված են կարմիր խնձորներ ափսեի եջ, որի ձախ կողմում՝ սեղանի վրա, դրված են ևս երկու խնձոր և կիտրոն, իսկ նկարի ձախ ծայրում երևում է մետաղե ոչ մեծ տարա։
Նկարի վիզուալ շեշտադրումը կենտրոնացած է ափսեի մեջ գտնվող չորս կարմիր խնձորների վրա, որոնք որոշում են նկարի ընդհանուր գունային տրամադրությունը, սակայն ինչպես Սեզանի բազմաթիվ այլ նատյուրմորտներում, այդ նկարում ևս այն փոքր-ինչ տեղաշարժված է դեպի աջ։ Կանաչ խնձորները և լիմոնն ընդհանուր առմամբ հավասարակշռում են կոմպոզիցիան և որոշում նրա ընդհանուր ռիթմական կառուցվածքը։
Նկարի նախնական ձևաչափը փոխվել է Սեզանի կողմից. նկարն ավարտելուց հետո նա այն ներքևից կտրել է, իսկ նկարի մի փոքր մասն էլ ծախսվել է ներքին եզրաշերտի ու կտավի ծալելու համար, որտեղ երևում է սեղանի ներքևի ծայրը, որի վրա դրված են խնձորները։
Էրմիտաժի արևմտաեվրոպական կերպարվեստի բաժնի գլխավոր գիտաշխատող, արվեստագիտության դոկտոր Ալբերտ Կոստենևիչը, բնութագրելով նկարը, նշել է.

Էմիլ Բեռնարն իր հուշերում մեջբերում է Սեզանի խոսքերը, որոնք կատարելապես համապատասխանում են «Նատյուրմորտ խնձորներով» նկարին. «Բնության մեջ ամեն ինչ կերտվում է գնդի, կոնի ու գլանի հիման վրա, և առաջին հերթին նկարիչը պետք է սովորի այդ պարզ ֆիգուրների վրա, և հետո միայն նա կարող է անել այն ամենը, ինչ ցանկանա»։
Նկարի ստեղծման ստույգ ժամանակն անհայտ է. Լեոնելլո Վենտուրիի կազմած կատալոգում նշված են 1883-1886 թվականները, Ջոն Ռևալդը կարծում է, որ նկարն ստեղծվել է շուրջ 1890 թվականին, և Էրմիտաժում նշվում է այդ թվականը։ Նկարը ցուցադրվել է Ամբրուազ Վոլարի պատկերասրահում, որտեղ 1895 թվականի դեկտեմբերի 24-ին այն գնել է Գյուստավ Ժեֆրուան, որ դրանից մեկ տարի առաջ գրել է.

1926 թվականին Ժեֆրուայի մահվանից հետո նկարը վաճառվել է շվեյցարացի հավաքորդ Ալֆրեդ Դաբերին, ումից այն անցել է Գերմանիա, որտեղ ցուցադրվել է մի քանի պատկերասրահներում։ Ի վերջո նկարը հայտնվել է Յուգո Պերլսի պատկերասրահում (Բեռլին), որտեղ այն գնել է գերմանացի հայտնի հավաքորդ Օտտո Կրեբսը Հոլցդորֆից։ Երկրորդ համաշխարհային պատերազմի ժամանակ նկարը գրավվել է խորհրդային զորքերի կողմից և ուղարկվել ԽՍՀՄ որպես ռազմատուգանքի մաս։ Երկար ժամանակ նկարը պահվել է Էրմիտաժում և հանրությանը ցուցադրվել է միայն 1995 թվականին անցկացված ռազմաավարային արվեստի ցուցահանդեսում։ 2001 թվականից ընդգրկված է Էրմիտաժի մշտական հավաքածուում  և 2014 թվականի վերջինց ցուցադրվում է Գլխավոր շտաբի շենքում՝ Սերգեյ Շչուկինի և Մորոզով եղբայրների հիշատակին նվիրված սրահում (սրահ 410)։
Պոլ Սեզանի ստեղծագործությունների շարքում կան խնձորներով մի քանի նատյուրմորտներ, որոնք կոմպոզիցիայով ու ստեղծման մակարդակով մոտ են «Խնձորներով նատյուրմորտին». առաջին անգամ նկարիչը նմանատիպ աշխատանք ստեղծել է 1879-1880 թվականներին։


== Ծանոթագրություններ ==
Դամասկոսի մարզ

Դամասկոս (արաբ․՝ مُحافظة دمشق‎‎), մարզի կարգավիճակ ունեցող վարչական միավոր Սիրիայի Արաբական Հանրապետության հարավում։ Ունի 105 կմ² տարածք և 1 749 000 բնակչություն։
Վարչական կենտրոնը Դամասկոս քաղաքն է։ Ի տարբերություն մյուս 13 մարզերի՝ Դամասկոսի մարզը չունի գավառներ ու շրջաններ. ներառում է միայն մայրաքաղաք Դամասկոսը և Յարմուք բնակավայրը։ Չորս կողմից շրջապատված է Ռիֆ Դիմաշկ մարզի տարածքներով։
Դամասկոսը գտնվում է Լիբանանի պետական սահմանին բավական մոտ։ Այն տարածքով ամենափոքր մարզն է Սիրիայում։


== Բնակչություն ==


== Պատկերասրահ ==


== Տես նաև ==
Դամասկոս
Դամասկոսի թագավորություն
Դամասկոսի խալիֆայություն


== Ծանոթագրություններ ==
Տեր-Գևորգյան

Տեր-Գևորգյան, հայկական ազգանուն։


== Ազգանունը կրողներ ==
Միսակ Տեր-Գևորգյան (1882–1968), Հարավային Կովկասում խորհրդային հեղափոխական շարժումների մասնակից։
Շահե Տեր-Գևորգյան (1944–1998), ճարտարապետ։
Վահան Տեր-Գևորգյան (1884–1920), հասարակական-քաղաքական և պետական գործիչ։


== Տես նաև ==
Գևորգյան


== Ծանոթագրություններ ==
Արտավան

Անվան այլ կիրառումների համար տե՛ս՝ Արտավան (այլ կիրառումներ)Արտավան (նախկինում՝ Ագխաչ), գյուղ Հայաստանի Վայոց ձորի մարզում։ Արտավան գյուղը գտնվում է Արփա գետի ձախակողմյան վտակ Արտավան գետակի ակունքի շրջանում, ծովի մակերևույթից 1880 մ բարձրության վրա, մարզկենտրոնից 32 կմ հարավ-արևելքում է։
Գյուղը նախկինում կրել է Ագխաչ անվանումը և ընդգրկված է եղել Երևանի նահանգի Շարուր-Դարալագյազի գավառում։ Ըստ Ղևոնդ Ալիշանի գյուղը նախկինում եղել է Մեծ Հայքի Սյունիք աշխարհի Ճահճուկ գավառի Աղբերախաչ գյուղը։


== Բնակչություն ==
Բնակիչների նախնիները 1828-1830 թթ. գաղթել են Խոյից և Սալմաստից։
Արտավանի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, ծխախոտի և հացահատիկի մշակությամբ, պտղաբուծությամբ և մեղվաբուծությամբ։


== Պատմամշակութային կառույցներ ==
Պահպանվել են XVII-XIX դդ. եկեղեցիներ, XIII-XIV դդ. և XIX դարի մատուռներ, խաչքարեր (XI-XV դդ., XVII-XVIII դդ.)։


== Տես նաև ==
Արտավանի պատմության և մշակույթի անշարժ հուշարձանների ցանկ (Վայոց ձորի մարզ)


== Ծանոթագրություններ ==


== Արտաքին հղումներ ==
Արտավան բնակավայրը «GEOnet Names Server» կայքում։
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 128, available online at the website of the Internet Archive:
Դոկտոր Դուլիթլ 2

Դոկտոր Դուլիթլ 2 (անգլ.՝ Dr. Dolittle 2), ռեժիսոր Սթիվ Կարրի ամերիկական կատակերգություն։ Պրեմիերան տեղի է ունեցել 2001 թվականի հունիսի 22-ին։ Ֆիլմի նախորդը դուրս է եկել 1998 թվականին՝ Դոկտոր Դուլիթլ։


== Սյուժե ==
Պատմությունը տարօրինակ բժշկի մասին, ով հասկանում է կենդանիների լեզուն, շարունակվում է։ Այս անգամ նա պետք է փրկի արջերի անհետացող տեսակը, բայց խնդիրն այն էր, որ արջը, որին պետք է բազմացներ, ապրել էր կրկեսում և ոչինչ չգիտեր վայրի բնության մասին․․․


== Դերերում ==
Էդդի Մերֆի - Բժիշկ Ջոն Դուլիթլ
Ռեյվեն Սիմոնե - Շարիս Դուլիթլ, Ջոնի դուստրը
Ջեֆֆրի Ջոնս - Ջո Փոթեր
Քեվին Պոլլա - Ռայլի
Քրիստեն Ուիլսոն - Լիզա Դուլիթլ, Ջոնի կինը
Կայլա Փրեթ - Մայա Դուլիթլ
Լիզ Զեյն - Էրիկ, Շարիսի ընկերը
Էնդի Ռիխտեր - Ուդժին Ուիլսոն
Լոուրենս Պրեսսմեն - Կալիֆորնիայի կառավարիչ
Սթիվ Իրվին - կամեո


== Կենդանիների կրկնօրինակում ==


== Քննադատություն ==
Ֆիլմը ստացել է հակասական կարծիքներ։ Rotten Tomatoes վեբ-կայքի հարցման արդյունքները ցույց են տվել, որ հարցվողների 43 %-ը դրական կարծիք են արտահայտել ֆիլմի մասին։


== Սաունդթրեքներ ==
Ֆիլմի սաունդթրեքները հիփ հոփ և R&B ժանրերում ստեղծագործություններ են, որոնք հրապարակվել են J Records ընկերության կողմից, 2001 թվականի հուլիսի 5-ին։

«Cluck Cluck»- 3։59 (Product G&B & Wyclef Jean)
«Do U Wanna Roll» (Dolittle Theme)"- 4:33 (RL, Lil' Kim & Snoop Dogg)
«Tameeka»- 3։42 (Fabolous & Mario)
«Absolutely Not»- 3։35 (Deborah Cox)
«We Fit Together»- 3։58 (O-Town)
«Two Steps»- 4։17 (Jimmy Cozier)
«What It Is, Pt. 2»- 4։20 (Flipmode Squad, Busta Rhymes & Kelis)
«Rear View Mirror»- 4։05 (Alicia Keys)
«If I Was the One»- 4։21 (Luther Vandross)
«Makin' Me Feel»- 4։07 (Angie Stone)
«Life Is Good»- 4։05 (LFO & M.O.P.)
«Lookin' for Love»- 3։35 (Next & Lil' Zane)
«If I Knew»- 4։27 (Glenn Medeiros)


== Ծանոթագրություններ ==


== Արտաքին հղումներ ==
«Դոկտոր Դուլիթլ 2»(անգլ.) ֆիլմը allmovie կայքում:
«Դոկտոր Դուլիթլ 2»(անգլ.) ֆիլմը Box Office Mojo  կայքում
Հելոտներ

Հելոտներ (հունարեն՝ είλώται), Հին Սպարտայում դորիացիների նվաճած երկրագործ բնակչությունը։ Հելոտները համարվել են պետության սեփականությունը, ամրացվել սպարտացիներին (նվաճող դորիացիներին) պատկանող հողերին և նրանց վճարել բերքի կեսը։ Ի տարբերություն ստրուկների, ունեցել են տնտեսություն և արտադրության միջոցներ։ Հելոտների թիվը մի քանի անգամ գերազանցել է սպարտացիների թվին։ Հելոտները բազմիցս ապստամբել են շահագործողների դեմ (ամենախոշորը, այսպես կոչված, Մեսսենական 3-րդ պատերազմն էր մ.թ.ա. 464—458 կամ 455-ին)։ Հելոտների շարժումները կանխելու նպատակով սպարտացիները պարբերաբար պատժիչ արշավանքներ են կատարել նրանց դեմ (կրիպտեա՝ գաղտնի շուրջկալ)։
Գանթարյան

Գանթարյան, հայկական ազգանուն։


== Ազգանունը կրողներ ==
Սամվել Գանթարյան (1838-1908), բանասեր։


== Տես նաև ==
Կանթարյան


== Ծանոթագրություններ ==
Կախարդ Իգնատը և մարդիկ

«Կախարդ Իգնատը և մարդիկ» (ռուս.՝ «Колдун Игнат и люди»), ռուս ժամանակակից գրող Վիկտոր Պելևինի երգիծական պատմվածքը, որը լույս է տեսել 1989 թվականին։ Ինքը՝ Պելևինը, ստեղծագործության ժանրը բնորոշել է որպես «հեքիաթիկ»։ Այս պատմվածքը հեղինակի առաջին հրատարակած գործն է։


== Բովանդակություն ==
1912 թվականի մայիսի 4-ին ավագ երեց Արսենիկումը այցելում է կախարդ Իգնատին` վերջինիս ցույց տալու իր ստեղծագործությունները՝ «Սուրբ Թեոկտիստոսի հայտնությունը», «Ինչպես Միխայիլ Իվանիչը խենթացավ ու մահացավ», «Ժու խավարասերի պատմվածքը»։


== Հրապարակումներ ==
Պատմվածքն առաջին անգամ տպագրվել է 1989 թվականին «Գիտություն և կրոն» ամսագրի թիվ 12-ում (համացանցում կա տեղեկություն նաև այն մասին, որ գրողի առաջին պատմվածքը տպագրվել է «Քիմիա և կյանք» ամսագրում և կոչվել է «Իգնատ պապը և մարդիկ»)։ Հետագայում պատմվածքը ներառվել է Պելևինի «Relics։ Վաղ և չհրատարակված» ժողովածուում (2005)։


== Քննադատություն ==
Ինչպես նշել է Օլգա Բոգդանովան. «Պատմվածքի կարևորությունը Պելևինի ստեղծագործական կայացման համար ակնհայտ է. նրանում առկա են գրողի բոլոր հետագա ստեղծագործությունների համար որոշիչ, բնութագրիչ դոմինանտները, նրա ամենակարևոր հաստատունները, էական մտադրությունները, բազմաթիվ առանցքային հասկացություններ, պատկերներ և դրդապատճառներ։ Եվ ինչն ավելի կարևոր է՝ հեղինակի դիրքորոշման, հայացքների ինքնատիպությունը, սուբյեկտիվ աշխարհայացքային բաղադրիչների վրա Պելևինին բնորոշ շեշտադրումը»։


== Էկրանավորում ==
Պատմվածքի հիման վրա ուկրաինացի ռեժիսոր Մաքսիմ Ֆիրսենկոն նկարահանել է «Կախարդ Իգնատը և մարդիկ» կարճամետրաժ ֆիլմը (2017)։ Ռեժիսորի խոսքով՝ «ֆիլմի վրա աշխատել է մոտ 30 հոգի, իսկ նկարահանումների հիմնական մասը տեղի է ունեցել Օդեսայի մասնավոր հատվածի տներից մեկում, ինչպես նաև Կույալնիկի լիմանի ափերին»։


== Գրականություն ==
Богданова О. В. Виктор Пелевин и «Московский концептуализм» // Изв. Сарат. ун-та. Нов. сер. Сер. Филология. Журналистика. 2016. № 4.


== Ծանոթագրություններ ==
Լեոնովո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԼեոնովոԼեոնովո (ռուս.՝ Леоново), գյուղ Ռուսաստանի, Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիմե (գյուղ, Լաիմյալա շրջան)

Անվան այլ կիրառումների համար տե՛ս՝ ՆիմեՆիմե (էստ․՝ Nõmme), գյուղ Էստոնիայի Սաարեմաա նահանգի Լաիմյալա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մյոմբրիս

Մյոմբրիս (գերմ.՝ Mömbris), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 12 100 մարդ (ըստ 2010 թվականի դեկտեմբերի 31-ի)։ Տարածքը կազմում է 35,92 կմ²։ Պաշտոնական կոդ՝ 09 6 71 143։


== Ծանոթագրություններ ==


== Արտաքին հղումներ ==
Պաշտոնական էջ
Առեստի ճակատամարտ (337)

Անվան այլ կիրառումների համար տե՛ս՝ Առեստի ճակատամարտ (այլ կիրառումներ)Առեստի ճակատամարտ, Մեծ Հայքի Արշակունյաց թագավորության և Սասանյան Պարսկաստանի զորաբանակների միջև 337 թվականին տեղի ունեցած ճակատամարտ։ Ռազմական առճակատման գլխավոր շարժառիթը Բզնունյաց տոհմի Դատաբեն նախարարի բարձրացրած ապստամբությունն էր՝ ընդդեմ հայոց միապետ Խոսրով Կոտակի կենտրոնաձիգ իշխանության։
Հայոց զորքերի գլուխ կանգնած էր Մեծ Հայքի սպարապետ Վաչե Մամիկոնյանը և նշանավոր զորավար Վահան Քաջ Ամատունին։ Արշակունյաց թագավորության բանակի ընդհանուր թվաքանակը կազմում էր 30 հազար հետևակ։ Բզնունիքի ապստամբների և վերջինիս օժանդակող Պարսկաստանի ու անջատողական կեցվածքով աչքի ընկնո Վասպուրականի թագավորության ուժերի ընդհանուր թվաքանակը կազմում էր 48 հազար զինվոր։
Սասանյանները մարտի դաշտ էին դուրս բերել նաև թվով 10 մարտական փղեր։


== Ճակատամարտ ==
Խոսրով Կոտակի կառավարման տարիներին Բզնունյաց տոհմի տանուտեր Դատաբեն նախարարը, չենթարկվելով կենտրոնաձիգ իշխանությանը, ապստամբում է արքայի դեմ։ Համակված լինելով հայկական տերության գահին բազմելու անսանձ վճռականությամբ՝ Դատաբեմը համագործակցում է Սասանյանների արքունիքի հետ, մասնավորապես՝ օժանդակող զորք է ստանում պարսից արքա Շապուհ Երկարակյացից։
Սպարապետ Վաչե Մամիկոնյանի  և Վահան Քաջ Ամատունու  գլխավորած Մեծ Հայքի թագավորության բանակը գլխովին ջախջախում է Թոռնավան-Բաղիովիտ-Առբերանի երթուղով առաջխաղացում իրականացրած Պարսից թագավորության բանակին։ Ճակատամարտը տեղի է ունենում Վանա լճի հյուսիս-արևելքում՝ Վասպուրական նահանգի Առբերանի գավառի Առեստ բնակավայրի շրջակայքում։
Հայերը կորցնում են շուրջ 10.000, թշնամին՝ մոտ 35.000 զինվոր։ Հայերը որպես մարտավար վերցնում են պարսից բանակի կենդանի մնացած փղերին։


== Հաջորդիվ ==
Դատաբեն Բզնունուն շղթայակապ բերում են արքայի մոտ, և ըստ ժամանակի պատժի միջոցների, նրան մահվան են դատապարտում դավաճանի նման՝ քարկոծելով։ Սակայն Բզնունյաց ավատատիրական վերնախավը դեռ գոյություն ուներ և նահապետական կարգերին հավատարիմ այդ տունը դեռ պահպանում էր նախկին անհնազանդ ու ինքնիշխան կացութաձևը, ուստի Վաչե Մամիկոնյանը հրաման տրվեց՝ ոչնչացնելու դավադրության մասնակից ողջ տանուտիրական ավագանուն, որից հետո Բզնունյաց տիրույթները բռնագրավվում են և միացվում արքայական կալվածքներին։
Հետագայում, որպես բռնագրավված գավառ, շնորհման կարգով այն հանձնվում է Աղբիանոս եպիսկոպոսին, քանզի եկեղեցին սահմանափակվում էր հեթանոսական տաճարապատկան հողերով և բռնագրավված տիրույթների ստացմամբ։


== Ծանոթագրություններ ==
Հարցում պատգամախոսին

«Հարցում պատգամախոսին» (անգլ.՝ Consulting the Oracle), անգլիացի պրեռաֆայելիտ նկարիչ Ջոն Ուիլյամ Ուոթերհաուսի նկարը՝ ստեղծված 1884 թվականին։ Կտավն այժմ գտնվում է Թեյթ բրիտանական պատկերասրահի հավաքածուում։


== Պատմություն ==
1884 թվականին Էնթոնի Հոբսոնը «The Illustrated London News»-ում կտավն անվանել է «տարվա կարևոր աշխատանքներից մեկը»։ Քննադատը նշել է, որ նկարն օգնել է «հաստատելու Ուոթերհաուսին որպես դասական նկարիչ»։ Նկարը գնել է սըր Հենրի Թեյթը, որը ներառել է այն ազգի համար իր 1894 թվականի կտակում։


== Նկարագրություն և քննադատություն ==
Կախարդանքը և կանխագուշակումը կարևոր տարրեր են եղել Ուոթերհաուսի ստեղծագործության մեջ։ «Հարցում պատգամախոսին» նկարում, որն ստեղծվել է 1884 թվականին, պատկերված են յոթ աղջիկներ, որոնք կիսաշրջանով նստած են տաճարի լուսավորված զոհասեղանի շուրջ և հուզմունքով սպասում են, մինչ քրմուհին կմեկնաբանի պատգամախոսի ասածը։ Կերպարները գտնվում են անուշահոտությամբ հագեցած միջավայրում, և քրմուհին ժեստով կանանց ցույց է տալիս, որ նրան լռեն, մինչ ինքը փորձում է մեկնաբանել պատգամախոսի զմռսված գլխի խոսքերը։ Տեսարանի կահավորանքն ունի մերձավորարևելյան ոճ, և հավանաբար Ուոթերհաուսը վերցրել է այն անպիսի նկարիչներից, ինչպիսիք են օրիենտալիստներ Ջոն Ֆրեդերիկ Լյուիսը (1805-1876) և Ժան Լեոն Ժերոմը (1824-1904)։ Տեսարանի բարակ, հարուստ զարդարված դետալների շնորհիվ կտավը նկարչի լավագույն աշխատանքներից մեկն է։
Երբ նկարն առաջին անգամ ցուցադրվել է Թագավորական ակադեմիայում, այն բացատրվել է հետևյալ կերպ. «Պատգամախոսը կամ տերաֆիմն իրենից ներկայացնում է մարդկային գլուխը, որը մշակվել է դեղորայքով, ամրացվել պատին, իսկ նրա առաջ այլ ծեսերով վառվել են լամպեր։ Կանխագուշակողների երևակայությունն այնքան լարված էր, որ նրանց թվում էր, թե լսում են ցածր ձայն, որը պատմում է ապագա իրադարձությունների մասին»։ Նկարը կարելի է համեմատել նաև Ուոթերհաուսի ավելի վաղ կտավներից մեկի՝ «Կախարդական օղակի» հետ (1886)։
Էնթոնի Հոբսոնը նկարի կոմպոզիցիան համեմատել է կողպեքի անցքի հետ՝ բացատրելով, որ «դա վերաբերում է ոչ թե տեսարանի հեռադիտակային պատկերմանը, այլ կողպեքի անցքի ձև ունեցող կերպարների խմբին, որի օղակը դիտողի ուշադրությունը կենտրոնացնում է մեկ այլ միակ կերպարի վրա»։ Կոմպոզիցիան իր ողջ էկզոտիկությամբ հանդերձ իրականում դասական է։ Կամարավոր լուսամուտների շարքը, հատակի կիսակլոր ձևավորումը և մարմարե լայն միջակայքը ռիթմ են հաղորդում նկարին։ Այն հավասարակշռվում է գորգերի նախշավոր անկյունագծերով և քրմուհու կռացած մարմնով, նրա ձեռքը հանդես է գալիս ցերեկային լույսի ֆոնին, որը ներս է թափանցում բաց լուսամուտից։ Կանանց դեմքերի արտահայտություններն ուժգնացնում են լարվածության միջավայրը, մինչ քրմուհին սպասում է պատգամախոսի ասածին։


== Տես նաև ==
Կախարդական օղակ (նկար, Ուոթերհաուս)


== Ծանոթագրություններ ==


== Գրականություն ==
Anthony Hobson, J.W. Waterhouse, Oxford 1989, pp.31-4, reproduced p.33.
Christopher Wood, Victorian Painting, London 1999, pp.236-42.


== Արտաքին հղումներ ==
«John William Waterhouse, Consulting the Oracle, 1884»։ tate.org (անգլերեն)։ Վերցված է 2020-10-04
Սերոբաբինո (գյուղ, Լեբեդինի շրջան)

Սերոբաբինո (ուկրաիներեն՝ Сіробабине), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Սերոբաբինո գյուղում բնակվում էր 112 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լևոն Իսեցկի

Լևոն Նիկոլայի Իսեցկի (իսկական ազգանունը՝ Տեր-Հովհաննիսյան) (դեկտեմբեր 1888, Թիֆլիս, Ռուսական կայսրություն - մայիսի 10, 1946(1946-05-10), Թբիլիսի, Վրացական ԽՍՀ, ԽՍՀՄ), հայ խորհրդային երգիչ (բաս)։ ՎԽՍՀ (1932) և ՀԽՍՀ (1934) վաստակավոր արտիստ, ՎԽՍՀ Ժողովրդական արտիստ (1943)։


== Կենսագրություն ==
1915 թվականին ավարտել է Թիֆլիսի երաժշտական ուսումնարանը, աշխատել օպերային թատրոնում։ 1924 թվականին Հայկանուշ Դանիելյանի և Շարա Տալյանի հետ մասնակցել է Լենինականի օպերային խմբի գործունեությանը։ 1926-1928 թվականներին կատարելագործվել է Միլանում, ելույթներ ունեցել Հոլանդիայի և Իտալիայի քաղաքներում։ 1928 թվականից աշխատել է Սարատովի, 1930 թվականից՝ Սվերդլովսկի, 1931 թվականից՝ Թբիլիսիի օպերային թատրոններում։ Վրացական ազգային օպերաների մի շարք գլխավոր դեր երգերի առաջին կատարողն է՝ Աբիո, Ցանգալա (Փալիաշվիլու «Աբեսալոմ և էթերի», «Դաիսի»), Գեորգի (Մ. Բալանչիվաձեի «Խարդախ Դարեջան»)։ Իսեցկին օժտված էր զորեղ և հյութեղ ձայնով, արտիստական հմայքով։ 1933 թվականից աշխատել է Երևանի (միաժամանակ Թբիլիսիի) օպերային թատրոնում, առաջին ներկայացման մեջ (Սպենդիարյանի «Ալմաստ») կերտել Նադիր շահի, այնուհետև Դոն Բազիլիոյի (Ռոսինիի «Սևիլյան սափրիչ», 1933), Մեֆիստոֆելի (Գունոյի «Ֆաուստ», 1933), Կոնչակի (Ա. Բորոդինի «Իշխան Իգոր», 1935), Գրեմինի (Պյոտր Չայկովսկու «Եվգենի Օնեգին», 1937), Ջրաղացպանի (Դորգոմիժսկու «Ջրահարս», 1938) և այլ կերպարներ։


== Պարգևներ ==
Պարգևատրվել է «Պատվո նշան» և Աշխատանքային կարմիր դրոշի շքանշաններով։


== Գրականություն ==
Թադևոսյան Ա., Լևոն Իսեցկի, Երևան, 1972։


== Արտաքին հղումներ ==
Լևոն Իսեցկի
Արարատ (շաբաթաթերթ, Թիֆլիս)

Անվան այլ կիրառումների համար տե՛ս՝ Արարատ (այլ կիրառումներ)«Արարատ», քաղաքական, առևտրային և բանասիրական շաբաթաթերթ։ Լույս է տեսել 1850-1851-ին Թիֆլիսում։ Խմբագիր՝ Գաբրիել Պատկանյան։ Աշխարհաբար առաջին պարբերականն է Կովկասում։
Տպագրել է Միքայել Նալբանդյանի, Ռափայել Պատկանյանի, Մսեր Մսերյանի և ուրիշների բանաստեղծություններից, առակներ, հանելուկներ, նյութեր՝ հայկական տպագրության և մամուլի պատմությունից, հոդվածներ՝ պատմական, մանկավարժական թեմաներով։


== Ծանոթագրություններ ==
Գունաշար

Գունաշար, գամմա գունային, կերպարվեստում և դեկորատիվ արվեստում գեղարվեստական երկ ստեղծելիս օգտագործվող գույների (մեկ գերիշխող գույնով) փոխկապակցված, ներդաշնակ երանգների շարք։ Գունաշար կարող է ներառնել սպեկտրի գույները կամ նրանց մի մասը։
Վերին Բազմաբերդ

Վերին Բազմաբերդ, գյուղ Հայաստանի Արագածոտնի մարզում, մարզկենտրոնից՝ 40 կմ հյուսիս-արևմուտք, բարձրությունը ծովի մակերևույթից՝ 1600 մ։


== Բնակչություն ==
Բնակիչների նախնիները գաղթել են Սասունի Աղբիկ, Դաշտադեմ, Ծղակ, Հեթինք, Մուշի և Բայազետի Մոսուն, Առաղ, Հավատորիկ, Սինամերկ, Տալհասև գյուղերից։
Վերին Բազմաբերդի ազգաբնակչության փոփոխությունը


== Տնտեսություն ==
Բնակչությունը զբաղվում է անասնապահությամբ և հացահատիկի մշակությամբ։


== Շինություններ ==

Գյուղում է գտնվում XII-XVII դարերի Սբ. Ամենափրկիչ մատուռը։


== Ծանոթագրություններ ==
Օլմեդո (Սարդինիա)

Անվան այլ կիրառումների համար տե՛ս՝ Օլմեդո (այլ կիրառումներ)Օլմեդո (իտալերեն՝ Olmedo)՝ կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 2852 մարդ (2008 թվականի տվյալով), բնակչության խտությունը կազմում է 84,6 մարդ/կմ²։ Զբաղեցնում է 33,71 կմ² տարածք, փոստային ինդեքս՝ 7040, հեռախոսային կոդ՝ 079:
Օլմեդոն սահմանակից է Ալգերո, Սասսարի, Ուրի մունիցիպալիտետներին։
Կոմունայի հովանավորն է Սուրբ Կույս Մարիամը։ Տոնը նշվում է ամեն տարի մայիսի 1-ին։


== Արտաքին հղումներ ==
Բնակավայրի պաշտոնական կայք (իտալ.)
Անդրե Մալրո

Մալրո Անդրե (նոյեմբերի 3, 1901(1901-11-03)[…], Փարիզի 18-րդ շրջան, Փարիզ - նոյեմբերի 23, 1976(1976-11-23)[…], Կրեթեյ), ֆրանսիացի գրող և քաղաքական գործիչ։


== Կենսագրություն ==
Սովորել է Փարիզի կենդանի արևելյան լեզուների ազգային ուսումնարանում։ Մալրոի ուղևորությունները Հարավ-Արևելյան Ասիա (1923-1927), որտեղ նա ծանոթացավ չին հեղափոխականների հետ, նրան մտորել տվեցին 20-րդ դարի արևմտյան քաղաքակրթության ճգնաժամի մասին («Արևմուտքի գայթակղությունը», 1926 թվական, «Եվրոպական երիտասարդությանը», 1927 և նյութ՝ առաջին վեպերի («Նվաճողները», 1928, «Թագավորական ճանապարհ», 1930, «Մարդկության գոյության պայմանները», 1933) համար։
Մալրոն 1930-ական թվականներին մասնակցել է ֆաշիզմի դեմ ուղղված միջազգային շարժմանը՝ ի պաշտպանություն մշակույթի, սակայն չի բաժանել ոչ մարքսիզմի, ոչ էլ կոմունիստների գաղափարախոսությունը, որոնց հետ համագործակցում էր։ 1935 թվականին հրատարակել է հիտլերյան զնդաններում տառապողներին նվիրված «Արհամարհանքի տարիներ» վիպակը։ Իսպանիայում ազգային-հեղափոխական պատերազմի (1936-1939) ժամանակ եղել է հանրապետությանը պաշտպանող օտարերկրացի կամավոր օդաչուների էսկադրիլիայի հրամանատար (պատերազմի առաջին տարին պատկերված է «Հույս» (1937) գործում)։ 1943 թվականին Ֆրանսիայում ներգրավվել է դիմադրության շարժման մեջ, գլխավորել պարտիզանական միավորում, որը շուտով վերածվել է բանակային բրիգադի։ Դեռևս 30-ական թթ. վերջերից նկատվել է, որ Մալրոն սկսել է հեռանալ հեղափոխական հումանիզմից («Ալտենբուրգի ընկուզենիները», 1943). այդ պրոցեսն իր վերջնակետին է հասել 1948-ին՝ «Կոչ մտավորականներին» ճառով, որը մշակույթի մեջ «սառը պատերազմի» մանիֆեստ էր։ 1959-1969 թվականներին Մալրոն եղել է Ֆրանսիայի մշակույթի նախարարը։ Որպես գրող այլևս հանդես չի եկել, բայց տպագրել է արվեստի, փիլիսոփայության վերաբերյալ բազմաթիվ աշխատություններ («Լռության ձայները», 1953 և այլն), ինչպես նաև հուշագրություններ («Հակամեմուարներ», 1967, «Կաղնին այն ծառն է, որ կարում են...», 1971)։
Մալրոն XX դ. ֆրանսիական գրականության ճանաչված վարպետներից է։


== Ստեղծագործություններ ==
Արևմուտքի փորձառությունը, «Գարուն», 2001, № 2 Archived 2021-03-05 at the Wayback Machine.:


== Ծանոթագրություններ ==
Ակբաշ

Բանիկ, գյուղ Արևմտյան Հայաստանում, Հալեպի վիլայեթի Իսկենդերունի գավառում։ Գտնվում էր Հռոնոս քաղաքի մատակայքում, լեռան ստորոտում։


== Պատմություն ==
Ըստ Ալիշանի ֆրանսիական մի ընկերություն 1882 թվականին գնել է ընդարձակ հողատարածություններ` նպատակ ունենալով այստեղ բնակեցնել 60 անապատականների, որոնք պետք է զբաղվեին հողագործությամբ։


== Օգտակար հանածոներ ==
Գյուղում կար հանքային աղբյուր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Խոսնակ (ամսագիր)

Անվան այլ կիրառումների համար տե՛ս՝ Խոսնակ (այլ կիրառումներ)«Խոսնակ», գրական, հասարակական և տեղեկատու ամսագիր։ ՀԲԸՄ Լիբանանի շրջանային հանձնաժողովի և Հայ երիտասարդաց ընկերության (ՀԵԸ) կենտրոնական վարչության օրգան։
Լույս է տեսնում 1957 թվականից, Բեյրութում։ Խմբագիրներ՝ Ա. Մակարյան, Ս. Մինասյան։ Լուսաբանում է ՀԲԸՄ-ի և ՀԵԸ-ի գործունեությունը Լիբանանում և Սիրիայում։ Նյութեր է տպագրել Հայաստանի տնտեսության, գիտության ու մշակույթի նվաճումների մասին։ Հայաստանը համարելով ազգապահպանման հիմնական կռվան՝ ձգտում է ամրապնդել հայրենիք-սփյուռք կապերը։
«Խոսնակում» լույս տեսնող հոդվածների մեծ մասը նվիրված են ՀԲԸՄ-ի և ՀԵԸ-ի, Լիբանանում, Սիրիայում և Կիպրոսում նրանց մասնաճյուղերի մարզական, մշակութային և կրթական գործունեության լուսաբանմանը։ Նյութեր է տպագրում նաև Հայաստանի տնտեսական, գիտական ու մշակութային կյանքի վերաբերյալ։ Պարբերաբար լույս է ընծայում օտարալեզու (արաբերեն, ֆրանսերեն, անգլերեն) երիտասարդական հավելվածներ։ Անցյալում իբրև «Խոսնակի» հավելված լույս են տեսել նաև «Խոսնակ պատանեկան» (1969-1975 թթ. և 1982-1987 թթ., խմբագիրներ՝ Զարեհ Թյությունճյան, Ալպեր Գարամանուկյան) և «Երիտասարդ խոսնակ» (1989 թ., խմբագիրներ՝ Ռաֆֆի Ճիկերյան, Զավեն Նանեճյան) ուսանողական-երիտասարդական պարբերաթերթերը։
Աստերոիդների ցանկ (254001-254100)

Աստերոիդների ցանկ (253901-254000)  • Աստերոիդների ցանկ  • Աստերոիդների ցանկ (254101-254200)
 Աստերոիդների ցանկ (253901-254000)  • Աստերոիդների ցանկ  • Աստերոիդների ցանկ (254101-254200)
Ու Մարե

Ու Մարե (ֆր.՝ Oust-Marest), համայնք Ֆրանսիայի Պիկարդիա մարզի Սոմ գավառում։
Բնակչությունը 2209 թվականի դրությամբ կազմում է 649 մարդ, բնակչության խտությունը` 111.90 մարդ/կմ²։ Բնակավայրը զբաղեցնում է 5.8 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս-արևմուտք, Ամյեն քաղաքից 65 կմ արևմուտք։


== Բնակչություն ==


== Տնտեսություն ==
2010 թվականին ուներ 430 աշխատունակ (15-64 տարեկան) բնակիչ, որոնցից ակտիվ էին 306-ը, իսկ ոչ ակտիվները` 124։ Ակտիվության ցուցանիշը կազմում է 71,2 %։ 306 աշխատունակ մարդկանցից աշխատել է 264 անձ (132 տղամարդ և 132 կին)։ Գործազուրկ են եղել 42 անձ (21 տղամարդ և 21 կին)։ 124 անաշխատունակներից 24-ը եղել են աշակերտներ կամ ուսանողներ, 72-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գանդիի ազգային թանգարան

Գանդիի ազգային թանգարան կամ Գանդիի հուշաթանգարան  (անգլ.՝ The National Gandhi Museum), Մահաթմա Գանդիի թանգարան, գտնվում է Նյու Դելիում, Հնդկաստանում։ Ի սկզբանե թանգարանը բացվել էր Մումբայում 1948 թվականին՝ Գանդիի սպանվելուց անմիջապես հետո։ Բազմաթիվ անգամ տեղափոխվելուց հետո, 1961 թվականին, թանգարանը վերջնականապես հիմնվեց Նյու Դելիում։


== Պատմություն ==
Մահաթմա Գանդին սպանվեց 1948 թվականի հունվարի 30-ին։ Նրա մահից հետո կոլեկցիոներները սկսեցին ուսումնասիրել ողջ Հնդկաստանը, որպեսզի գտնեն այն ամենը, ինչը կապ ունի Գանդիի հետ։ Սկզբում Մումբայ տեղափոխվեցին անձնական իրեր, թերթեր, գրքեր, որոնք առնչվում էին Գանդիի հետ։ 1951 թվականին այս բոլոր իրերը տարան Նյու Դելիում գտնվող տուն։ Թանգարանը պաշտոնապես բացվել է 1961 թվականին, Գանդիի սպանության 13-րդ տարելիցին։ Հնդկաստանի նախագահ Ռաջենդրա Պրասադը անձամբ բացեց նոր թանգարանը։


== Գրադարան ==
Գանդիի թանգարանի գրադանում ներառված են նրա աշխատանքները և ուսմունքները։ Գրքերը բաժանված են երկու մասի. նրանք, որոնք գրել է Գանդին կամ տեղեկություն են պարունակում նրա մասին, ինչպես նաև գրքեր, որոնք կարևոր իրադարձությունների մասին են։ Ներկայումս գրադարանում կա 35 հազար գիրք և փաստաթուղթ։


== Պատկերասրահ ==
Ցուցահասրահում ներկայացված է Գանդիի արյունոտ հագուստը, որը նրա հագին է եղել սպանության ժամանակ, և այն փամփուշտը, որը խլել է նրա կյանքը։ Գանդիի ազգային թանգարանի պատկերասրահը ներառում է Մահաթմա Գանդիի բազմաթիվ նկարներ և անձնական իրեր։ Թանգարանում պահվում է նաև Գանդիի մի քանի ատամ և նրա փղոսկրե ատամնափորիչը։


== Հատուկ ցուցադրանմուշներ ==
Թանգարանում, բացի Գանդիի հիմնական հավաքածուից, ներկայացված են նաև Հնդկաստանի պատմության հետ առնչություն ունեցող այլ ցուցադրանմուշներ։ Հավաքածուի մեծ մասը հիմնված է պատմական իրադարձությունների վրա, որոնք կապված են Հնդկաստանի քաղաքական գործիչների, խաղաղության շարժումների հետ, չնայած նրան, որ համաշխարհային պատմության հետ կապված շատ նյութեր չեն պահպանվել թանգարանում։


== Տես նաև ==
Բջջային բանտ
Շրիմանտա Կալկաշետրա
Ներու հուշաթանգարան և գրադարան


== Ծանոթագրություններ ==


== Արտաքին հղումներ ==
http://www.gandhimuseum.org/index.htm Национального музея Ганди. պաշտոնական կայք
Օրելյանա (պրովինցիա)

Օրելյանամ պրովինցիա Էկվադորում։ Մայրաքաղաքը Պուերտո Ֆրանսիսկո դե Օրելյանան է։ Ստեղծվել է 1998 թվականի հուլիսի 30-ին, Նապո պրովինցիայի մի մասից։
Պրովինցիայի անունը ծագում է հետազոտող Ֆրանսիսկո դե Օրելյանանայի անունից, ով բնակություն է հաստատել Ատլանտյան օվկիանոսից քիչ հեռու գտնվող որևէ քաղաքում։ Նա ուղևորությունը կատարել է մի քանի անգամ, որպեսզի տեսնի Էլ Դորադո ոսկի քաղաքը, այնտեղ նա փնտրում էր մշկընկույզի անտառը, որը ժամանակին շատ թանկ համեմունք էր։ Ճամփորդությունների ընթացքում նա հանդիպել է հնդկացիական մի ցեղի, որոնք հարձակվել են իր նավերի վրա, և նրանցից շատերը կանայք էին։ Ահա սա էլ հանգեցրեց Ամազոնյան գետի անվանակոչմանը։ Պրովինցիան բաժանված է 4 կանտոնների։


== Կանտոններ ==
Պրովինցիան բաժանված է 4 կանտոնների։ Հետևյալ աղյուսակում ներկայացված են կանտոնների բնակչությունն ըստ 2001 թվականի մարդահամարի տվյալների, նրա տարածքը (քառ. կմ), վարչական կենտրոնը կամ մայրաքաղաքը։


== Ժողովրդագրություն ==
Էթնիկ խմբերը՝ ըստ 2010 թվականի Էկվադորի մարդահամարի տվյալների․

Մետիսներ՝ 57.5%
Էկվադորի բնիկ ժողովուրդ՝ 31.8%
Աֆրո-էկվադորյան՝ 4.9%
Սպիտակ լատինաամերիկյան՝ 4.4%
Մոնտուբիո՝ 1.2%
Այլ՝ 0.2%


== Տնտեսություն ==
Ջունգլիները կազմում են պրովինցիայի տարածքի մեծ մասը, ինչի շնորհիվ տնտեսությունը գլխավորապես հիմնված է նավթի ու փայտանյութի արդյունահանման վրա։ Որպես շահույթի կարևոր աղբյուր երկրորդ տեղում զբոսաշրջությունն է, որն առաջարկում է ջունգլիների ու գետերի դիտում և հանդիպում բնիկների հետ։ Հանքարդյունաբերությունը եկամտի երրորդ հուսալի աղբյուրն է։


== Տեսարժան վայրեր ==
Կույաբենոյի արգելավայր


== Ծանոթագրություններ ==
Մամաշ

Անվան այլ կիրառումների համար տե՛ս՝ Մամաշ (այլ կիրառումներ)Մամաշ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ալբերտ (այլ կիրառումներ)

Ալբերտ, կարող է վերաբերել՝

Ալբերտ - լիճ Արևելյան Աֆրիկայում, Զաիրի Հանրապետության և Ուգանդայի սահմանագլխին
Ալբերտ - պետություն է Բալկանյան թերակղզու արևմտյան մասում՝ Ադրիատիկ և Հոնիական ծովերի ափին
Սթեփֆորդյան կանայք (ֆիլմ, 2004)

«Սթեփֆորդյան կանայք» (անգլ.՝ The Stepford Wives), 2004 թվականի ամերիկյան ֆանտաստիկ կատակերգական դրամա, ռեժիսորը Ֆրենկ Օզն է, սցենարը հեղինակել է Փոլ Ռուդնիքը, գլխավոր դերակատարներն են Նիկոլ Քիդմանը, Մեթյու Բրոդերիկը, Բեթ Միդլերը, Քրիստոֆեր Ուոքենը, Ֆեյթ Հիլը և Գլեն Քլոուզը։ Սա 1975 թվականի համանուն ֆիլմի վերաէկրանավորումն է, երկուսն էլ նկարահանվել են Այրա Լևինի «Սթեփֆորդյան կանայք» վեպի հիման վրա։ Ընդ որում բնօրինակ գիրքը և ֆիլմը հսկայական մշակութային ազդեցություն են թողել, իսկ 2004-ի տարբերակը աչքի ընկավ կուլիսների հետևում տեղի ունեցող տարաձայնություններով, բազմաթիվ քննադատների վատ կարծիքներով և մոտավորապես $40 միլիոնի ֆինանսական կորստով։ Ֆիլմը նաև զգալի վերափոխվել է մոնտաժման ընթացքում, և բազմաթիվ են պատճառները՝ ֆիլմի անհաջողության մեջ։


== Դերասանական կազմ ==


== Ծանոթագրություններ ==
Կորոցկո (ավան, Վալդայսկի շրջան)

Անվան այլ կիրառումների համար տե՛ս՝ ԿորոցկոԿորոցկո (ռուս.՝ Короцко), ավան Ռուսաստանի Նովգորոդի մարզի Վալդայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտոնիո Նունիես Խիմենես

Անտոնիո Նունիես Խմենես (Nunez Jimenez) ապրիլի 20, 1923(1923-04-20), Ալկիսար, Havana Province, Կուբա - սեպտեմբերի 13, 1998(1998-09-13), Հավանա, Կուբա), կուբացի պատմաբան, աշխարհագրագետ, պետական և հասարակական գործիչ։ Պրոֆեսոր, աշխարհագրական գիտությունների դոկտոր։ ։


== Կենսագրություն ==
Ծնվել է գյուղացու ընտանիքում։ 1940 թվականին հիմնադրել է Կուբայի քարայրագետների ընկերությունը, 1940-1950 թվականներին եղել է նրա նախագահ։ 1950 թվականին ավարտել է Հավանայի համալսարանի պատմաաշխարհագրական ֆակուլտետը։ 1955 թվականին Կենտրոնական համալսարան Լաս-Վիլյասում դարձել է աշխարհագրության դասախոս։ Եղել է ագրարային ռեֆորմի ազգային ինստիտուտի փոխնախագահ (1959-1961), Կուբայի ԳԱ նախագահ (1962-1972), Կուբայա-խորհրդային բարեկամության միության նախագահ (1969-1972)։ Խորհրդային մասնագետների հետ Կուբայի Ազգային ատլասը կազմելու աշխատանքներին մասնակցելու համար արժանացել է ԽՍՀՄ պետական մրցանակի (1973)։


== Գրքեր ==
Ագրարային բարեփոխումներ Կուբայում։ Համառոտ պատմական էսքիզ։
Կուբայի աշխարհագրությունը։ Համաշխարհային գրականություն։
Կուբայի հանրապետությունը։ Պատմական ակնարկ։
Գանձերի կղզի՝ երիտասարդական կղզի։
Ֆիդելի ոճով։


== Ծանոթագրություններ ==


== Արտաքին հղումներ ==
Fundación Antonio Núñez Jiménez de la Naturaleza y el Hombre Archived 2013-12-10 at the Wayback Machine.
Տերիսակկան

Տերիսակկան, գետ Ղազախստանում, Իշմայի ձախ և ամենաերկար վտակը։ Մտնում է Ղազախստանի Իշիմի ջրատնտեսական ջրավազանի կազմի մեջ։
Տերիսակկանի գետային համակարգ → Իշիմ, Իրտիշ, Օբ։


== Հոսք ==
Սկիզբ է առնում Ուլիտաու լեռան հյուսիսարևելյան հատվածից՝ Ժելդիադիր լեռնազանգվածի արևմուտքում։ Հոսքի ընդհանուր ուղղվածությունը հյուսիսից հարավ է։ Ձախ կողմից թափվում է Կազգորոդոկ գյուղի շրջանում գտնվող Իշիմ գետը։ Ավելի խոշոր են Ուլժան, Բելա-Տերիսակկան, Շաբար (ձախ), Աշիլի, Կոպեկտի, Շապանկարասու վտակները։


== Ջրային ռեժիմ ==
Գետի հոսքը ունի վառ արտահայտված սեզոնային և բազմամյա անհավասարաչափություն։ Ջրածախսերը տարբեր տարիներ տատանվում են 10-100 անգամ, ինչը նշանակալիորեն բարդեցնում է գետի ռեսուրսների տնտեսապես օգտագործումը։ Սառցակալվում է նոյեմբերից մինչև ապրիլի կեսեր։


== Բնակեցված հատվածներ ==
Գետի վրա տեղակայված է 11 գյուղ, ավելի խոշոր են Կոկիլնոեն, Մատրոսովոն, Շալգայը, Կազգորոդոկը։


== Հետաքրքիր փաստեր ==
Գետր ջրավազանի վրա վայրէջք են կատարել բազմաթիվ ռուսական և սովետական տիեզերագնացներ, ինչպես նաև Միջազգային տիեզերական կայանի անձնակազմերը։


== Ծանոթագրություններ ==


== Տես նաև ==
Ղազախստանի գետեր
Գելիեգենման (այլ կիրառումներ)

Գելիեգենման, կարող է վերաբերել՝

Գելիեգենման - գյուղ Արևմտյան Հայաստանում, Բիթլիսի վիլայեթի Շատախի գավառակում կամ Խուլփի գավառում
Գելիեգենման - գյուղ Արևմտյան Հայաստանում, Բիթլիսի վիլայեթի Գենջի գավառակում
Պուրաններ

Պուրաններ (սանսկրիտ՝ पुराण purāṇa IAST «հին, վաղեմի»), հինդուիզմի կանոնիկ տեքստեր, էպիկա-պատմական բովանդակությամբ և սանսկրիտով գրված հին հնդկական գրական հուշարձաններ։ Ձևավորվել են Ք. հ. 1-ին հազարամյակում։ Նրանցում հավաքված ավանդությունները, լեգենդները, առասպելները պատմում են աշխարհի ստեղծման, նրա վերածննդի, արքաների ու հերոսների, աստվածների տոհմաբանության մասին, ինչպես նաև շարադրվում է նախորդ սերունդների պատմությունը։ Պուրանները ներառել են նաև գրականության տեսության, իրավունքի, պաշտամունքի առանձին տրակտատներ։ Դրանք մեծ ազդեցություն են թողել հնդկական նոր գրականության վրա։


== Ծանոթագրություններ ==
Цвет настроения чёрный (երգ)

«Цвет настроения чёрный», ռուս երգիչներ Եգոր Կրիդի և Ֆիլիպ Կիրկորովի երգը, որը թողարկվել է 2018 թվականի սեպտեմբերի 14-ին։


== Պատմություն ==
Սինգլի անոնսն է դարձել Եգոր Կրիդի տեսանյութը նրա Instagram օգտահաշվում։
Սինգլի հաջողությունից հետո Եգոր Կրիդը գործարկել է «Цвет настроения чёрный» ֆլեշմոբը, որին մասնակցելու համար համացանցի օգտատերերը պետք է տեսագրություն նկարահանեին «Цвет настроения чёрный» երգով։ Լավագույն տեսանյութի հեղինակը կստանար 100000 ռուբլի մրցանակ։


== Տեսահոլովակ ==
Տեսահոլովակը թողարկվել է Black Star լեյբլի YouTube ալիքում երգի թողարկման օրը։ Ֆիլիպ Կիրկորովի խոսքով՝ «Цвет настроения чёрный» տեսահոլովակն ավարտում է «Цвет настроения синий» և «Ибица» տեսահոլովակների եռերգությունը։
Երաժշտական տեսահոլովակի սկզբում Եգոր Կրիդը և Տիմատին առաջարկում են Ֆիլիպ Կիրկորովին համագործակցել և պայմանագիր կնքել Black Star լեյբլի հետ։ Պայմանագրի ստորագրումից հետո Ֆիլիպ Կիրկորովը փոխում է հագուստը և սկսում է ռեփ կարդալ։ Տեսահոլովակի վերջում «հին Կիրկորովի» երկրպագուները փորձում են վրեժխնդիր լինել Եգոր Կրիդից։ Մեկ օրում տեսահոլովակը հավաքել է 5 միլիոն դիտում։


== Գնահատականներ և ձեռքբերումներ ==
Ռուսական InterMedia լրատվական գործակալության կայքում նկատել են, որ «դուետում օգտագործվել է Կիրկորովի վերջին «Цвет настроения синий» հիթի մեղեդին, սակայն տեքստը զգալիորեն փոխվել է, ինչպես և զգացմունքային երանգավորումը»։ Համառուսաստանյան դաշնային «ՌԵՆ ՏՎ» հեռուստաալիքի կայքում նաև նշել են, որ սինգլը Ֆիլիպի «Цвет настроения синий» երգի վերամշակումն է, որը լրացվել Եգոր Կրիդի կողմից ռեփով.
2018 թվականի արդյունքներով «Цвет настроения чёрный» երգը զբաղեցրել է 5-րդ հորիզոնականը «Յանդեքս» որոնողական ծառայության տվյալներով կազմված ամենահայտնի հարցումների տասնյակում.


== Մրցանակներ ==


== Հիթ-շքերթ ==


== Ծանոթագրություններ ==


== Արտաքին հղումներ ==
Երգը Sefon կայքում(չաշխատող հղում)
Երգի բառերը
Փեկոս շրջան (Տեխաս)

Փեկոս շրջան (անգլ.՝ Pecos County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 12.339 կմ² է, բնակչությունը՝ 16.809 մարդ (2000 թ. տվյալներով)։ Շրջկենտրոնն է Ֆորտ Ստոքտոն բնակավայրը։ Կազմավորվել է 1871 թ.։
Միլորադովո (գյուղ, Կոտելվայի շրջան)

Միլորադովո (ուկրաիներեն՝ Милорадове), գյուղ Ուկրաինայի Պոլտավայի մարզի Կոտելվայի շրջանում։
Միլորադովսկի գյուղական խորհրդի վարչական կենտրոնն է, որը, բացի այդ, ներառում է Բորովսկոե, Գլոբովկա, Զայցի-Սեկոնդ, Կովժիժա, Լաբուրևկա, Մատվեևկա, Նազարենկի և Չոբոտարի գյուղերը։
ՈւՎՏԿՕԴ կոդ՝ 5322283001։ 2001 թվականի տվյալներով Միլորադովո գյուղում բնակվել է 809 մարդ։


== Աշխարհագրական դիրք ==
Միլորադովո գյուղը գտնվում է ցամաքող Կովժիժա գետի ձախ ափին, գետի հոսանքից վերև Կովժիժա գյուղն է, Գլոբովկա գյուղը 1 կմ ներքև է, իսկ Չոբոտարի գյուղը՝ հակառակ ափին։ Գյուղով է անցնում Т-1707 մայրուղին։


== Պատմություն ==
Գյուղը հիմնադրվել է 1816 թվականին։ Գյուղը 1826-1840 թվականներին Շուբերտի կողմից Ռուսաստանի արևմտյան մասի հատուկ քարտեզի վրա նշված է որպես Միլորադովիչի խուտոր։


== Տնտեսություն ==
«Զարյա» ՍՊԸ,
«Արտակարգ իրավաբանական օգնություն», ՍՊԸ։


== Սոցիալական ոլորտի օբյեկտներ ==
Դպրոց։


== Հայտնի մարդիկ ==
Լուկա Իվանովիչ Տեսլենկո (1916-?) - ուկրաինացի խորհրդային հասարակական գործիչ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլանլի (Պելյանի նահանգ)

Անվան այլ կիրառումների համար տե՛ս՝ Իլանլի (այլ կիրառումներ)Իլանլի, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Աստերոիդների ցանկ (160401-160500)

Աստերոիդների ցանկ (160301-160400)  • Աստերոիդների ցանկ  • Աստերոիդների ցանկ (160501-160600)
 Աստերոիդների ցանկ (160301-160400)  • Աստերոիդների ցանկ  • Աստերոիդների ցանկ (160501-160600)
Լոբանովո (գյուղ, Դեմիդովսկի շրջան)

Անվան այլ կիրառումների համար տե՛ս՝ ԼոբանովոԼոբանովո (ռուս.՝ Лобаново), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղսունդարասի

Աղսունդարասի, գետակ Հայկական լեռնաշխարհում, Սև ծովի ավազանում, Աղսու գետի ձախակողմյան վտակներից մեկի օժանդակը։ Սկիզբ է առնում Կանգալ լեռների հարավային մասերից, Գարահիսար քաղաից մետ 35 կմ հյուսիս։


== Ծանոթագրություններ ==